**Vitezovi Okruglog stola** iz arturovskih legendi bili su plemstvo najvišeg ranga na dvoru Kralja Arthura.

Ako su vitezovi Okruglog stola ikada postojali u stvarnom životu, to sigurno nije bilo u vrijeme Kralja Arthura. Srednjovjekovni vitezovi onakvi kakvi su opisani u arturovskim legendama pripadaju razdoblju od 12. do 15. vijeka, dok je stvarni historijski Kralj Arthur živio mnogo ranije - oko 5. vijeka. Ipak je slika o Kralju Arthuru i njegovim vitezovima Okruglog stola koja apelira na maštu postala (i ostala) prihvaćena samo u literaturi i legendi.

Srednjovjekovni vitezovi najčešće su bili plemenitog porijekla, rođeni kao kraljevi, prinčevi, kneževi, grofovi i baruni, oni su činili jezgro svake vojske tih vremena. Samo su si oni mogli priuštiti oklop i oružje, te trošak obuke i održavanja konja. 
U srednjem vijeku oklopljeni ratnik na konju bio je ekvivalent modernom tenku. Slava stečena na bojnom polju osiguravala je vitezovima u mirna vremena, visok društveni status i mogućnost da se bave heraldikom, lovom i sokolarstvom. Njihove kavalirske manire, naročito prema damama, pretvorile su ih u arhetipske romantičke junake.

Kao i svi drugi i tadašnji vitezovi udruživali su se u vjerske i druge bratovšine kao što je bio Okrugli stol, one su trebale štititi njihove interese.

U svakom slučaju oni su bili idealizirana vizija junaka novog feudalnog poretka u nastajanju. Ljudi gotovo bez mana, uvjek spremni da brane slabe i nemoćne od nasilnika, naročito žene, nezainteresirani za materijalna dobra. 
Njihov broj varira u velikoj mjeri o pričama i vremenu kad su nastale, od 12 do preko 150. U vinčesterskoj priči o Okruglom stolu iz sedamdesetih godina 13. vijeka navode se imena 25 vitezova.

Viteštvo Okruglog stola baziralo se na strpljivosti, poniznosti i blagosti. Slavili su hrabrost, zazirali su od kukavičluka, izdaje i okrutnosti, čvrsto vjerovali u Boga i tek uspostavljeno kršćanstvo, kao novu formu društvene pravičnosti.

Naјpoznatiji vitezovi
---------------------

|  |  |  |  |
| --- | --- | --- | --- |
| * Kralj Arthur
* Lancelot
* Gawain
* Geraint
 | * Gareth
* Gaheris
* Bedivere
 | * Galahad
* Kay
* Bors
 | * Lamorak
* Tristan
* Percival
 |

Vitezi (čitaj Lordovi) kao takvi su i danas su realnost u Ujedinjenom Kraljevstvu, iako više ne samo zbog ratnih zasluga.

Povezano
--------

* Okrugli stol

Izvori
------

1. 1 2 3 4 5   „*The Knights Of The Round Table*" (engleski). Arthurian Legend. Pristupljeno 28. 10. 2017.
2. ↑   „*The Knights*" (engleski). The Camelot Project, The University of Rochester. Pristupljeno 28. 10. 2017.

Vanjske veze
------------

* *The Knights* na portalu The Camelot Project, The University of Rochester (`en`)
* *The Knights Of The Round Table* na portalu Arthurian Legend (`en`)

| * p
* r
* u
Legende o Kralju Arthuru |
| --- |
| Ključne osobe | Kralj Arthur • Constantine • Sir Ector • Vojvoda od Cornwalla • Guinevere • Igraine • Izolda • Gospa od jezera • Kralj Lot • Kralj Mark • Merlin • Mordred • Morgana le Fay • Morgause • Uther Pendragon |
| Vitezovi Okruglog stola | Aglovale • Agravain • Bagdemagus • Bedivere • Bors • Breunor • Calogrenant • Caradoc • Dagonet • Dinadan • Gaheris • Galahad • Gareth • Gawain • Geraint • Griflet • Hector de Maris • Kay • Lamorak • Lancelot • Leodegrance • Lionel • Lucan • Maleagant • Marhaus • Palamedes • Pelleas • Pellinore • Percival • Safir • Sagramore • Segwarides • Tor • Tristan • Urien • Ywain • Ywain Kopile • Elyan Bijeli • Sir Ector |
| Predmeti | Excalibur • Sveti gral • Okrugli stol • Opasna stolica |
| Mjesta | Avalon • Brocéliande • Caerleon • Camelot • Corbenic • Cornwall • Logres • Lyonesse • Sarras • Tintagel |